Fant kjempeslange i toalettet
Derfor skal du alltid sjekke toalettet før du setter deg i Australia, skriver Daily Mail. Slangefanger Elliot Budd ble i helgen kalt ut for å fjerne en tre meter lang pytonslange fra et toalett i en privat bolig i Townsvill, Queensand, i Australia. Den erfarne slangefangeren forteller til VG at han aldri har sett noe lignende. Da han forsøkte å gripe fatt i den store slangen, av typen teppepyton, krøp den tilbake i røret, og Budd og mannen som bodde i huset ble nødt til å skru løs og løfte bort toalettet for å få tak i den. – Den var så stor og sterk at da den anspente seg der nede var det fysisk umulig å dra den ut, sier Budd. Ikke fornøyd: Slanget seg på hotellrom i Oslo– Bør folk i området være forberedt på å finne slanger i toalettet? – Badet lå under huset, og jeg tror døren hadde stått åpen. Hvis badedøren din går rett ut, noe jeg tror denne gjorde, vil jeg anbefale å holde den lukket, sier han, og fortsetter: – Men jeg må si at dette er definitivt ikke noe å bekymre seg for i Norge. Men noen ganger må man være ekstra på vakt: For i 2012 fant en 17-åring en slage på badet sitt i Sandefjord. Ifølge Budd søkte trolig slangen tilflukt i toalettet fordi det er svært varmt og tørt i Australia på denne tiden av året. – Den var nok bare ute etter noe å drikke, og det er ikke mye vann å oppdrive på denne tiden, sier han til Daily Mail. Teppepyton lever i Australia og Ny-Guinea, og kan bli mellom to og fire meter lang. Arten er for øvrig representert i Kristiansand Dyrepark. I 2011 oppdaget en syv år gammel tysk jente en flere meter lang kongeboa i bunnen av toalettskålen. Før politiet fikk fanget slangen, hadden den forsvunnet ned i rørene.
En australsk mann fikk seg en skremmende overraskelse da han skulle på do. I toalettskålen lå nemlig en tre meter lang pytonslange.